CELEX: 52017PC0733
Language: lt
Date: 2017-12-04
Title: Pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 1388/2013, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas

EUROPOS KOMISIJA
            Briuselis, 2017 12 04
            COM(2017) 733 final
            2017/0325(NLE)
            Pasiūlymas
            TARYBOS REGLAMENTAS
            kuriuo iš dalies keičiamas Reglamentas (ES) Nr. 1388/2013, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               
                  Autonominės tarifinės kvotos reikalingos tam tikriems produktams, kurių Europos Sąjungoje gaminama nepakankamai, kad būtų galima patenkinti juos naudojančių ES pramonės subjektų poreikius. Tam tikram produktų kiekiui reikėtų nustatyti nulinio arba sumažinto tarifo muito normą, nesutrikdant tų produktų rinkų.
               
               
                  2013 m. gruodžio 17 d. Europos Sąjungos Taryba priėmė Reglamentą (ES) Nr. 1388/2013, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas, kad tų produktų paklausa ES būtų patenkinta pačiomis palankiausiomis sąlygomis.
               
               
                  Siekiant patenkinti ES pramonės subjektų poreikius, šis reglamentas atnaujinamas kas šešis mėnesius. Komisija, padedama Ekonominių muitų tarifų klausimų grupės, peržiūrėjo visus valstybių narių pateiktus autonominių tarifinių kvotų prašymus.
               
               
                  Atlikusi šią peržiūrą, Komisija mano, kad pateisinama leisti naudoti kai kurių naujų produktų, šiuo metu neįrašytų į Tarybos reglamento (ES) Nr. 1388/2013 priedą, autonomines tarifines kvotas. Taip pat reikia pridėti kai kurių kitų produktų kvotos laikotarpio pabaigos datą arba pakoreguoti pradinį jų kvotos kiekį.
               
            
            
               •Suderinamumas su galiojančiomis tos pačios politikos srities nuostatomis
            
            
               Šis pasiūlymas nedaro poveikio šalims, sudariusioms lengvatinio prekybos režimo susitarimus su ES, taip pat šalims, kurios yra arba gali būti kandidatės sudaryti su ES tokius susitarimus (pvz., susitarimus dėl bendrosios lengvatų sistemos arba dėl Afrikos, Karibų ir Ramiojo vandenyno valstybių grupei taikomo prekybos režimo ar laisvosios prekybos susitarimus).
            
            
               •Suderinamumas su kitomis Sąjungos politikos sritimis
            
            
               
                  Pasiūlymas suderintas su ES žemės ūkio, prekybos, įmonių, vystymosi ir išorės santykių politikos sritimis.
               
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               
                  Šio pasiūlymo teisinis pagrindas yra Sutarties dėl Europos Sąjungos veikimo (SESV) 31 straipsnis.
               
            
            
               •Subsidiarumo principas (neišimtinės kompetencijos atveju)
            
            
               Pasiūlymas priklauso išimtinei ES kompetencijai. Todėl subsidiarumo principas netaikomas.
            
            
               •Proporcingumo principas
            
            
               
                  Pasiūlymas atitinka proporcingumo principą. Numatytos priemonės atitinka užsienio prekybos veiklos vykdytojams taikomų procedūrų paprastinimo principus, išdėstytus Komisijos komunikate dėl autonominių muitų tarifo taikymo sustabdymo ir kvotų
                     1
                  . Pagal Europos Sąjungos sutarties 5 straipsnio 4 dalį šiuo reglamentu neviršijama to, kas būtina nurodytiems tikslams pasiekti.
               
            
            
               •Priemonės pasirinkimas
            
         
         
            
               SESV 31 straipsnyje nustatyta, kad „pagal bendrąjį muitų tarifą mokėtinus muitus, remdamasi Komisijos pasiūlymu, nustato Taryba“. Todėl reglamentas yra tinkama priemonė. 
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               •Galiojančių teisės aktų ex post vertinimas ir (arba) tinkamumo patikros
            
            
               
                  2013 m. atliekant autonominių muitų tarifo taikymo sustabdymo vertinimo tyrimą buvo įvertinta ir autonominių tarifinių kvotų sistema, nes abi šios priemonės yra panašios, išskyrus tai, kad kvotomis ribojamas importuojamų produktų kiekis. Atlikus vertinimą, prieita prie išvados, kad esminis pagrindas taikyti sistemą išlieka. Naudodamosi šia sistema prekes importuojančios ES įmonės gali sutaupyti nemažai lėšų. Priklausomai nuo konkretaus produkto, įmonės ir sektoriaus, šios sutaupytos lėšos gali teikti ir didesnę naudą, pvz., padėti didinti konkurencingumą, taikyti našesnius gamybos metodus, kurti ir išlaikyti darbo vietas ES. Išsamios informacijos apie taikant šį reglamentą sutaupysimas lėšas galima rasti pridėtoje finansinėje teisės akto pasiūlymo pažymoje.
               
            
            
               •Konsultacijos su suinteresuotosiomis šalimis
            
            
               Įvertinti šį pasiūlymą Komisijai padėjo Ekonominių muitų tarifų klausimų grupė, kurią sudaro visų valstybių narių ir Turkijos delegacijos. Prieš susitardama dėl šiame pasiūlyme numatytų pakeitimų ši grupė susitiko tris kartus.
            
            
               Grupė atidžiai įvertino kiekvieną prašymą įtraukti naują produktą ir kiekvieną prašymą dėl pakeitimo. Kiekvieną atvejį ji nagrinėjo visų pirma siekdama įsitikinti, kad jis nedarys jokios žalos ES gamintojams ir sustiprins bei įtvirtins ES produkcijos konkurencingumą. Šis vertinimas atliktas rengiant Ekonominių muitų tarifų klausimų grupės narių diskusijas ir valstybėms narėms konsultuojantis su atitinkamų pramonės sektorių atstovais, asociacijomis, prekybos rūmais ir kitais suinteresuotaisiais subjektais.
            
            
               Per Ekonominių muitų tarifų klausimų grupės diskusijas susitarta arba pasiektas kompromisas dėl visų išvardytų kvotų. Galimų rimtų pavojų, kurių pasekmės būtų nepataisomos, nustatyta nebuvo.
            
            
               •Poveikio vertinimas
            
            
               Siūlomas pakeitimas yra techninio pobūdžio ir yra susijęs tik su priede išvardytomis kvotomis. Visais kitais atžvilgiais reglamentas yra tapatus esamam Tarybos reglamentui. Todėl šio pasiūlymo poveikio vertinimas nebuvo atliktas.
            
            
               •Pagrindinės teisės
            
            
               
                  Pasiūlymas neturi poveikio pagrindinėms teisėms.
               
            
            
               4.POVEIKIS BIUDŽETUI
            
            
               Pasiūlymas neturi finansinio poveikio išlaidoms, bet turi finansinį poveikį įplaukoms – nesurinkti muitai iš viso sudaro maždaug 0,2 mln. EUR per metus. Neigiamas poveikis tradiciniams nuosaviems biudžeto ištekliams sudaro 0,16 EUR per metus (80 % nuo 0,2 mln. EUR sumos per metus).
            
            
               Tradiciniais nuosavais ištekliais laikomų įplaukų sumažėjimas kompensuojamas valstybių narių bendrosiomis nacionalinėmis pajamomis, grindžiamomis išteklių įnašais.
            
            
               5.KITI ELEMENTAI
            
            
               •Įgyvendinimo planai ir stebėsena, vertinimas ir ataskaitų teikimo tvarka
            
            
               
                  Siūlomos priemonės yra administruojamos pagal TARIC (Europos Sąjungos integruotąjį tarifą, pranc. Tarif intégré de l’Union européenne) ir jas taiko valstybių narių muitinės.
               
               
                  Be to, buvo atliktas visos autonominių muitų tarifo taikymo sustabdymo ir kvotų sistemos vertinimo tyrimas. Jis buvo baigtas 2013 m. gruodžio mėn. pradžioje (
                  
                     http://ec.europa.eu/taxation_customs/common/publications/studies/index_en.htm
                  
                  ). Atlikus vertinimą, prieita prie išvados, kad esminis pagrindas taikyti sistemą išlieka ir ji turėtų būti taikoma toliau.
               
            
            
               2017/0325 (NLE)
            
         
         
            
               Pasiūlymas
            
            
               TARYBOS REGLAMENTAS
            
            
               kuriuo iš dalies keičiamas Reglamentas (ES) Nr. 1388/2013, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 31 straipsnį,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)siekiant užtikrinti pakankamą ir nepertraukiamą tam tikrų prekių, kurių Sąjungoje pagaminama nepakankamai, tiekimą ir išvengti tam tikrų žemės ūkio ir pramonės produktų rinkos sutrikimų, Tarybos reglamentu (ES) Nr. 1388/2013
                  2
                leista pradėti naudoti autonomines tarifines kvotas. Pagal tas tarifines kvotas produktai gali būti importuojami į Sąjungą mokant mažesnės ar nulinės normos muitus;
            
            
               (2)dėl nurodytų priežasčių būtina leisti nuo 2018 m. sausio 1 d. pradėti naudoti atitinkamam dvylikos naujų produktų kiekiui taikomas nulinės muito normos tarifines kvotas. Atsižvelgiant į Sąjungos ekonominės veiklos vykdytojų interesus taip pat reikėtų padidinti penkių produktų kvotos kiekį;
            
            
               (3)be to, vieno produkto kvotos kiekį reikėtų sumažinti, nes padidėjo ES gamintojų gamybos pajėgumai;
            
            
               (4)reikėtų pakoreguoti penkių produktų kvotos laikotarpį ir kvotos kiekį, nes jų kvotas buvo leista naudoti tik šešis mėnesius;
            
            
               (5)reikėtų iš dalies pakeisti vieno produkto aprašymą;
            
            
               (6)dvylikos kitų produktų Sąjungos autonominė tarifinė kvota turėtų būti panaikinta nuo 2018 m. sausio 1 d., nes Sąjunga nebesuinteresuota nuo tos datos toliau taikyti šią kvotą;
            
            
               (7)todėl Reglamentas (ES) Nr. 1388/2013 turėtų būti atitinkamai iš dalies pakeistas;
            
            
               (8)kad nenutrūktų kvotų sistemos taikymas ir būtų laikomasi Komisijos komunikate dėl autonominių muitų tarifo taikymo sustabdymo ir kvotų (2011/C 363/2011)
                  3
                nustatytų taisyklių, šiame reglamente numatyti atitinkamų produktų kvotų pakeitimai turėtų įsigalioti kuo skubiau ir būti taikomi nuo 2018 m. sausio 1 d.,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (ES) Nr. 1388/2013 priedas iš dalies keičiamas taip:
            
            
               1)laikantis Reglamento (ES) Nr. 1388/2013 priedo lentelės antroje skiltyje nurodytų Kombinuotosios nomenklatūros kodų sekos, įterpiamos šio reglamento I priede nurodytos tarifinėms kvotoms, kurių eilės numeriai 09.2872, 09.2874, 09.2878, 09.2880, 09.2886, 09.2876, 09,2888, 09,2866, 09,2906, 09,2909, 09.2910 ir 09.2932, skirtos eilutės;
            
            
               2)
                     tarifinėms kvotoms, kurių eilės numeriai 09.2929, 09.2704, 09.2842, 09.2844, 09.2671, 09.2846, 09.2723, 09.2848, 09.2870, 09.2662, 09.2850 ir 09.2868, skirtos eilutės pakeičiamos šio reglamento II priede nurodytomis eilutėmis;
            
         
         
            
               3)
                     tarifinėms kvotoms, kurių eilės numeriai 09.2703, 09.2691, 09.2692, 09.2680, 09.2977, 09.2693, 09.2712, 09.2714, 09.2666, 09.2687, 09.2689 ir 09.2669, skirtos eilutės išbraukiamos;
            
            
               4)
                     pastabose išbraukiama eilutė „* Naujai įvesta priemonė arba priemonė, kurios sąlygos iš dalies pakeistos“.
            
            
               2 straipsnis
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo 2018 m. sausio 1 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
            
               FINANSINĖ TEISĖS AKTO PASIŪLYMO PAŽYMA
            
            
               1.
                     PASIŪLYMO PAVADINIMAS
            
            
               Tarybos reglamentas, kuriuo iš dalies keičiamas Reglamentas (ES) Nr. 1388/2013, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas
            
            
               2.
                     BIUDŽETO EILUTĖS
            
            
               Skyrius ir straipsnis: 12 skyrius ir 120 straipsnis – Sprendimo 2014/335/ES, Euratomas 2 straipsnio 1 dalies a punkte nurodyti muitai ir kiti mokesčiai.
            
            
               2018 metams biudžete numatyta suma: 22 844 000 000 EUR (2018 m. biudžetas)
            
            
               3.
                     FINANSINIS POVEIKIS
            
            
               ◻
                     Pasiūlymas finansinio poveikio neturi.
            
            
               X
                     Pasiūlymas neturi finansinio poveikio išlaidoms, bet turi finansinį poveikį įplaukoms. Poveikis yra toks:
            
            
               (mln. EUR, dešimtųjų tikslumu)
            
            
                     
                        Biudžeto eilutė
                     
                  
                  
                     
                        Įplaukos
                           4
                        
                     
                  
                  
                     
                        6 mėnesių laikotarpis, prasidedantis mmmm mm dd
                     
                  
                  
                     
                        [Metai: antrasis 2017 m. pusmetis]
                     
                  
               
                     
                        120 straipsnis
                     
                  
                  
                     
                        Poveikis nuosaviems ištekliams
                     
                  
                  
                     
                        2018 01 01
                     
                  
                  
                     
                        - 0,2
                     
                  
               
         
            
            
               Šiame priede nurodyta 12 naujų produktų. Šias kvotas atitinkantys nesurinkti muitai, apskaičiuoti remiantis prašymus pateikusių valstybių narių prognozėmis 2018–2021 m. laikotarpiui, sudaro 7,9 mln. EUR per metus. 
            
            
               Dvylikai produktų vėl pradėti taikyti muitai, todėl jie išbraukti iš šio reglamento priedo. Tai reiškia, kad įplaukos iš surinktų muitų padidės 7,7 mln. EUR per metus.
            
            
               Remiantis pirmiau išdėstyta informacija, dėl šio reglamento taikymo prarastos ES biudžeto įplaukos sudarys 7,9 – 7,7 = 0,2 mln. EUR (bendra suma, į kurią įskaičiuotos surinkimo išlaidos) x 0,8 = 0,16 mln. EUR per metus (grynoji suma).
            
            
               4.
                     KOVOS SU SUKČIAVIMU PRIEMONĖS
            
            
               Remiantis 2013 m. spalio 9 d. Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, 254 straipsniu, bus atlikti kai kurių produktų, kuriems taikomas šis Tarybos reglamentas, galutinio vartojimo patikrinimai.
            
         
         
            
                  
                     (1)
                  
                        OL C 363, 2011 12 13, p. 6.
               
               
                  
                     (2)
                  
                        2013 m. gruodžio 17 d. Tarybos reglamentas (ES) Nr. 1388/2013, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas bei panaikinamas Tarybos reglamentas (ES) Nr. 7/2010 (OL L 354, 2013 12 28, p. 319). 
               
               
                  
                     (3)
                  
                        OL C 363, 2011 12 13, p. 6.
               
               
                  
                     (4)
                  
                        Tradiciniai nuosavi ištekliai (žemės ūkio muitai, cukraus mokesčiai, muitai) turi būti nurodomi grynosiomis sumomis, t. y. iš bendros sumos atskaičius 20 % surinkimo sąnaudų.
               
            
      
    ---documentbreak--- 
      
         
               EUROPOS KOMISIJA
            Briuselis,2017 12 04
            COM(2017) 733 final
            PRIEDAI
            prie
            Pasiūlymo dėl Tarybos reglamento
            kuriuo iš dalies keičiamas Reglamentas (ES) Nr. 1388/2013, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas
            
               
         
         
            
               I PRIEDAS
            
            
            
               Laikantis Reglamento (ES) Nr. 1388/2013 priedo lentelės antroje skiltyje nurodytų KN kodų sekos, toje lentelėje įterpiamos šios eilutės:
            
            
                     
                        Eilės Nr.
                     
                  
                  
                     
                        KN kodas
                     
                  
                  
                     
                        TARIC
                     
                  
                  
                     
                        Aprašymas
                     
                  
                  
                     
                        Kvotos laikotarpis
                     
                  
                  
                     
                        Kvotos kiekis
                     
                  
                  
                     
                        Kvotos muitas (%) 
                     
                  
               
                     
                        ‘09.2872
                     
                  
                  
                     
                        ex 2833 29 80
                     
                  
                  
                     
                        40
                     
                  
                  
                     
                        Cezio sulfatas (CAS RN 10294-54-9) kietojo pavidalo arba vandeniniame tirpale, kurio sudėtyje yra daugiau kaip 48 %, bet ne daugiau kaip 52 % masės cezio sulfato
                     
                  
                  
                     
                        1.1-12.31
                     
                  
                  
                     
                        160 tonų
                     
                  
                  
                     
                        0 %
                     
                  
               
                     
                        09.2874
                     
                  
                  
                     
                        ex 2924 29 70
                     
                  
                  
                     
                        87
                     
                  
                  
                     
                        Paracetamolis (INN) (CAS RN 103-90-2)
                     
                  
                  
                     
                        1.1-12.31
                     
                  
                  
                     
                        20 000 tonų
                     
                  
                  
                     
                        0 %
                     
                  
               
                     
                        09.2878
                     
                  
                  
                     
                        ex 2933 29 90
                     
                  
                  
                     
                        85
                     
                  
                  
                     
                        Enzalutamidas (INN) (CAS RN 915087-33-1)
                     
                  
                  
                     
                        1.1-12.31
                     
                  
                  
                     
                        1 000 kg
                     
                  
                  
                     
                        0 %
                     
                  
               
                     
                        09.2880
                     
                  
                  
                     
                        ex 2933 59 95
                     
                  
                  
                     
                        39
                     
                  
                  
                     
                        Ibrutinibas (INN) (CAS RN 936563-96-1)
                     
                  
                  
                     
                        1.1-12.31
                     
                  
                  
                     
                        5 tonų
                     
                  
                  
                     
                        0 %
                     
                  
               
                     
                        09.2886
                     
                  
                  
                     
                        ex 2934 99 90
                     
                  
                  
                     
                        51
                     
                  
                  
                     
                        Kanagliflozinas (INN) (CAS RN 928672-86-0)
                     
                  
                  
                     
                        1.1-12.31
                     
                  
                  
                     
                        10 tonų
                     
                  
                  
                     
                        0 %
                     
                  
               
                     
                        09.2876
                     
                  
                  
                     
                        ex 3811 29 00
                     
                  
                  
                     
                        55
                     
                  
                  
                     
                        Priedai, sudaryti iš difenilamino bei šakotųjų nonenų reakcijos produktų, kurių sudėtyje
                     
                     
                        naudojami tepalinėms alyvoms gaminti 
                     
                     
                         (2)
                     
                  
                  
                     
                        1.1-12.31
                     
                  
                  
                     
                        900 tonų
                     
                  
                  
                     
                        0 %
                     
                  
               
                     
                        09.2888
                     
                  
                  
                     
                        ex 3824 99 92
                     
                  
                  
                     
                        89
                     
                  
                  
                     
                        Tretinių alkildimetilaminų mišinys, kurio sudėtyje yra
                     
                     
                  
                  
                     
                        1.1-12.31
                     
                  
                  
                     
                        16 000 tonų
                     
                  
                  
                     
                        0 %
                     
                  
               
                     
                        09.2866
                     
                     
                  
                  
                     
                        ex 7019 12 00
                     
                     
                        ex 7019 12 00
                     
                  
                  
                     
                        06
                     
                     
                        26
                     
                  
                  
                     
                        Stiklo pusverpaliai,
                     
                     
                        skirti naudoti aeronautikos prekėms gaminti
                     
                     
                         (2)
                     
                     
                  
                  
                     
                        1.1-12.31
                     
                     
                  
                  
                     
                        1 000 tonų
                     
                     
                  
                  
                     
                        0 %
                     
                     
                  
               
                     
                        09.2906
                     
                  
                  
                     
                        ex 7609 00 00
                     
                  
                  
                     
                        20
                     
                  
                  
                     
                        Aliumininės vamzdžių arba vamzdelių jungiamosios detalės, skirtos tvirtinti prie motociklų radiatorių
                     
                     
                         (2)
                     
                  
                  
                     
                        1.1-12.31
                     
                  
                  
                     
                        3 000 000 vienetų
                     
                  
                  
                     
                        0 %
                     
                  
               
                     
                        09.2909
                     
                  
                  
                     
                        ex 8481 80 85
                     
                  
                  
                     
                        40
                     
                  
                  
                     
                        Išmetimo vožtuvas, skirtas motociklų išmetamųjų dujų sistemoms gaminti
                     
                     
                         (2)
                     
                  
                  
                     
                        1.1-12.31
                     
                  
                  
                     
                        1 000 000 vienetų
                     
                  
                  
                     
                        0 %
                     
                  
               
                     
                        09.2910
                     
                  
                  
                     
                        ex 8708 99 97
                     
                  
                  
                     
                        75
                     
                  
                  
                     
                        Atraminė gembė iš aliuminio lydinio, su montavimo skylėmis, su tvirtinimo veržlėmis arba be jų, skirta pavarų dėžei netiesiogiai jungti prie automobilio kėbulo ir naudojama 87 skirsniui priskiriamoms prekėms gaminti
                     
                     
                         (2)
                     
                  
                  
                     
                        1.1-12.31
                     
                  
                  
                     
                        200 000 vienetų
                     
                  
                  
                     
                        0 %
                     
                  
               
                     
                        09.2932
                     
                  
                  
                     
                        ex 9027 10 90
                     
                  
                  
                     
                        20
                     
                  
                  
                     
                        Lambda jutikliai, skirti stacionariai įtaisyti motociklų išmetamųjų dujų sistemose
                     
                     
                         (2)
                     
                  
                  
                     
                        1.1-12.31
                     
                  
                  
                     
                        1 000 000 vienetų
                     
                  
                  
                     
                        0 %’.
                     
                  
               
            
                     
                        (2)
                     
                  
                  
                     
                        Sustabdant muitų taikymą taikoma galutinio vartojimo muitinės priežiūra pagal 2013 m. spalio 9 d. Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1), 254 straipsnį.
                     
                  
               
            
               II PRIEDAS
            
            
            
               Reglamento (ES) Nr. 1388/2013 priedo lentelėje tarifinėms kvotoms, kurių eilės numeriai 09.2828, 09.2929, 09.2704, 09.2842, 09.2844, 09.2671, 09.2846, 09.2723, 09.2848, 09.2870, 09.2662, 09.2850 ir 09.2868, skirtos eilutės pakeičiamos taip:
            
            
                     
                        Eilės Nr.
                     
                  
                  
                     
                        KN kodas
                     
                  
                  
                     
                        TARIC
                     
                  
                  
                     
                        Aprašymas
                     
                  
                  
                     
                        Kvotos laikotarpis
                     
                  
                  
                     
                        Kvotos kiekis
                     
                  
                  
                     
                        Kvotos muitas (%) 
                     
                  
               
                     
                        ‘09.2828
                     
                  
                  
                     
                        2712 20 90
                     
                  
                  
                     
                  
                  
                     
                        Parafinas, kurio sudėtyje alyva sudaro mažiau kaip 0,75 % masės
                     
                  
                  
                     
                        1.1-12.31
                     
                  
                  
                     
                        120 000 tonų
                     
                  
                  
                     
                        0 %
                     
                  
               
                     
                        09.2929
                     
                  
                  
                     
                        2903 22 00
                     
                  
                  
                     
                  
                  
                     
                        Trichloretilenas (CAS RN 79-01-6)
                     
                  
                  
                     
                        1.1-12.31
                     
                  
                  
                     
                        15 000 tonų
                     
                  
                  
                     
                        0 %
                     
                  
               
                     
                        09.2704
                     
                  
                  
                     
                        ex 2909 49 80
                     
                  
                  
                     
                        20
                     
                  
                  
                     
                        2,2,2',2'-Tetrakis(hidroksimetil)-3,3'-oksidipropan-1-olis (CAS RN 126-58-9)
                     
                     
                         
                     
                  
                  
                     
                        1.1-12.31
                     
                  
                  
                     
                        500 tonų
                     
                  
                  
                     
                        0 %
                     
                  
               
                     
                        09.2842
                     
                  
                  
                     
                        2932 12 00
                     
                  
                  
                     
                  
                  
                     
                        2-Furaldehidas (furfurolas)
                     
                  
                  
                     
                        1.1-12.31
                     
                  
                  
                     
                        10 000 tonų
                     
                  
                  
                     
                        0 %
                     
                  
               
                     
                        09.2844
                     
                  
                  
                     
                        ex 3824 99 92
                     
                  
                  
                     
                        71
                     
                  
                  
                     
                        Mišiniai, kurių sudėtyje yra:
                     
                     
                  
                  
                     
                        1.1-12.31
                     
                  
                  
                     
                        6 000 tonų
                     
                  
                  
                     
                        0 %
                     
                  
               
                     
                        09.2671
                     
                  
                  
                     
                        ex 3905 99 90
                     
                  
                  
                     
                        81
                     
                  
                  
                     
                        Poli(vinilbutiralis) (CAS RN 63148-65-2):
                     
                     
                  
                  
                     
                        1.1-12.31
                     
                  
                  
                     
                        12 500 tonų
                     
                  
                  
                     
                        0 %
                     
                  
               
                     
                        09.2846
                     
                  
                  
                     
                        ex 3907 40 00
                     
                  
                  
                     
                        25
                     
                  
                  
                     
                        Granuliuotas polimerų mišinys iš polikarbonato ir polimetilmetakrilato, kurio sudėtyje polikarbonatas sudaro ne mažiau kaip 98,5 % masės ir kurio šviesos pralaidumas, išmatuotas naudojant 4,0 mm storio bandinį, kai bangos ilgis λ = 400 nm (pagal ISO 13468-2), yra ne mažesnis kaip 88,5 %
                     
                  
                  
                     
                        1.1-12.31
                     
                  
                  
                     
                        2 000 tonų
                     
                  
                  
                     
                        0 %
                     
                  
               
                     
                        09.2723
                     
                  
                  
                     
                        ex 3911 90 19
                     
                  
                  
                     
                        10
                     
                  
                  
                     
                        Poli(oksi-1,4-fenilensulfonil-1,4-fenilenoksi-4,4′-bifenilenas)
                     
                  
                  
                     
                        1.1-12.31
                     
                  
                  
                     
                        3 500 tonų
                     
                  
                  
                     
                        0 %
                     
                  
               
                     
                        09.2848
                     
                  
                  
                     
                        ex 5505 10 10
                     
                  
                  
                     
                        10
                     
                  
                  
                     
                        Sintetinių nailono arba kitų poliamidų (PA6 ir PA66) pluoštų atliekos (įskaitant pašukas, verpalų atliekas ir išplaušintą žaliavą)
                     
                  
                  
                     
                        1.1-12.31
                     
                  
                  
                     
                        10 000 tonų
                     
                  
                  
                     
                        0 %
                     
                  
               
                     
                        09.2870
                     
                     
                  
                  
                     
                        ex 7019 40 00
                     
                     
                        ex 7019 52 00
                     
                  
                  
                     
                        70
                     
                     
                        30
                     
                  
                  
                     
                        E. stiklo pluošto audiniai,
                     
                     
                        naudojami vien tik prepregams ir variu dengtiems laminatams gaminti
                     
                     
                         (2)
                     
                     
                  
                  
                     
                        1.1-12.31.2018
                     
                     
                  
                  
                     
                        6 000 000 m
                     
                     
                  
                  
                     
                        0 %
                     
                     
                  
               
                     
                        09.2662
                     
                  
                  
                     
                        ex 7410 21 00
                     
                  
                  
                     
                        55
                     
                  
                  
                     
                        Plokštės:
                     
                     
                  
                  
                     
                        1.1-12.31
                     
                  
                  
                     
                        80 000 m²
                     
                  
                  
                     
                        0 %
                     
                  
               
                     
                        09.2850
                     
                  
                  
                     
                        ex 8414 90 00
                     
                  
                  
                     
                        70
                     
                  
                  
                     
                        Kompresoriaus ratas iš aliuminio lydinio, kurio:
                     
                     
                        skirtas degimo varikliams gaminti
                     
                     
                         (2)
                     
                  
                  
                     
                        1.1-12.31
                     
                  
                  
                     
                        5 900 000 vienetų
                     
                  
                  
                     
                        0 %
                     
                  
               
                     
                        09.2868
                     
                  
                  
                     
                        ex 8714 10 90
                     
                  
                  
                     
                        60
                     
                  
                  
                     
                        Pakabos sistemos stūmokliai iš sukepintojo plieno, kurių skersmuo ne didesnis kaip 55 mm
                     
                  
                  
                     
                        1.1-12.31
                     
                  
                  
                     
                        2 000 000 vienetų
                     
                  
                  
                     
                        0 %’.
                     
                  
               
            
                     
                        (2)
                     
                  
                  
                     
                        Sustabdant muitų taikymą taikoma galutinio vartojimo muitinės priežiūra pagal 2013 m. spalio 9 d. Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1), 254 straipsnį.